परबतसर| राज्य विधिक सेवा प्राधिकरण के निर्देशानुसार ताल्लुका विधिक सेवा समिति के तत्वावधान में रविवार को किशनगढ़ रोड पर श्री होटल परिसर में विधिक शिविर का आयोजन किया गया। रिटेनर अधिवक्ता दीनानाथ योगी ने बताया कि नाबालिग बच्चों से मजदूरी करवाना अपराध की श्रेणी में आता है। उन्होंने शिक्षा के अधिकार का लाभ बच्चों को दिलाए, शोषित वर्गों को विधिक सहायता का लाभ दिलाने एवं नालसा योजना के बारे में जानकारी दी। इस मौके पर कुदरत शाह अली, प्रधानाध्यापक महेंद्रसिंह गिगोली, परिवार कल्याण समिति सदस्य गोपाल गुर्जर, वकील नरेश गुर्जर, चंद्रप्रकाश माली, गिरिराज नुवाल, हरिराम बेड़ा, गजेंद्र कुमावत, गिरधारी गुर्जर, कैलाश गुर्जर, मुकेश डूकिया आदि मौजूद थे।